تذکر ہ حضرت مولاناعبد الرؤف ہالیجوی رحمہ اللہ

نام و نسب:	
عبدالرؤف بن مالک ڈنو  بن بلند  فقیر۔

مقام پیدائش اور تاریخ ولادت : 	شوال 1363هـ الموافق 2944م، ہا لیجی شریف پنو عاقل سندھ۔

تعلیمی مراحل: 		قرآن کو ناظرہ کے ساتھ ہالیجی شریف کی مسجد میں حافظ تاج محمد  کے پاس مکمل کیا اور ساتھ میں ہالیجی شریف کی مقامی سکول میں استاذ سلیمان صاحب کے پاس  چھٹی جماعت تک سکول کے تعلیم حاصل کی، پھراسکے بعد خیر پور میر سن کے مدرسہ حفظالقرآن میں حافظ اللہ ڈنو منگر پو رحمہ اللہ کے پاس  تین سال میں قرآن کریم کو حفطظکے ساتھ پایہ تکمیل تک پہنچایا، اس وقت آپ کے عمر 15 سال تھی ۔ پھر دو سال تک ہر پالو ضلع خیر پور میں اور تین سال تک ہالیجی شریف میں مولانا عبد المجید لنجاری رحمہ اللہ کے ساتھ ابتدائی فارسی سے لیکر کافیہ تک کتابیں پڑھیں۔اسکے بعد مدرسہ قاسم العلوم گھوٹکی میں استاذ مظھر الدین انڈھڑ ااور مولانا امیر الدین میرانی رحمہمااللہ کے پاس شرح جامی اور نور الانوار سے لیکر موقوف علیہ تک کتابیں دو سال میں پڑھی۔ پھر بستی مولوہاں ضلع رحیم یار خان میں سراجی پڑھنے کے لئے مولا شریف اللہ رھمہ اللہ کے پاس تشریف لے گئے۔ اور دو سال تک منطق وفلسفہ کی کتابیں مدرسہ دار الہدی ٹھڑی ضلع خیر پور میں مولانا بلال احمد صاحب "مورو والے" مولانا عزیز احمد میمن خیر پوری اور  مولانا غلام قادر میمن "نوشہرو فیروز والے" رحمہم اللہ کے پاس پرھیں۔
اسکے بعد مولاا عبید اللہ سندھی رحمہ اللہ کے مدرسہ خان پور میں مولانا واحد بخش صاحب "کوٹ مٹھن والے" کے پاس ایک سالہ تکمیلہ پڑھا ، جس میں حمد اللہ، قاضی، صدرا، شمس بازغہ ، میر زاھد، ملا جلال، اور خیالی شامل تھیں

سن فراغت:	سن1968م میں جامعہ دا رالہدی  ڑھڑی ضلع خیر پور میں  اپنے ماموں مولانا قطب الدین انڈھڑ رحمہ اللہ کے پاس کتب ستہ پڑھیں اور وہی سے فراغت ہوئی۔

مشہور اساتذہ: 	(1)مولانا مظھر الدین، (2)مولانا امیر الدین ، (3)مولانا بلال احمد، (4)مولانا عزیز احمد، (5)مولانا واحد بخش، (6)مولانا قطب الدین۔

تصنیفی خدمات:	مسجد خضراء کے انتطامیہ کی زیر نگرانی چار کتابیں شائع ہوئی ہیں(1)کتاب الزکاۃ، (2)مسائل رمضان، (3)مسائل قربانی، (4)مسائل احرام۔

تدریسی عرصہ و خدمات:
	1388 هـ    مطابق 19868م سے لیکر تا یوم وفات، یکم رمضان سن 1444هـ  موافق 23 مارچ 2023م   تک کے طویل عرصہ میں تدریسی خدمات سر انجام دیتے رہے۔ جسکی تفصیل کچھ یوں ہے: کہ 1968 م سے لیکر 1983م تک اندرون سندھ کےمختلف مدارس   میں پڑھانے کے بعد 1983م کو کراچی تشریف لائے ۔اور پھر یہاں مختلف مدارس میں  پڑھانے کے بعد مفتی عبد السمیع شہید رحمہ اللہ  کی شہادت کے بعد شوال 1412هـ الموافق اپریل 1997م کو جامعۃ العلوم الا سلامیہ بنوری ٹاؤن میں تقرری ہوئی  اور تا وفات جامعہ میں تدریس کے خدمات سرانجام دیتے رہے۔

دار الافتاء سے وابستگی:	1980 م میں جامعہ اشرفیہ سکھر میں مفتی عبد الحکیم صاحب رحمہ اللہ کے غیر موجودگی میں فتوی دیتے تھے، اسی طرح دار العلوم رحمانیہ بفر زون کراچی میں بھی دوران تدریس فتوی دیا کرتے تھے، 1990م میں جامعہ اسلامیہ کلفٹن میں تدریس کے دوران صدر میں واقع مسجس خضراء کے رئیس دار الافتاء اور  مفتی بنے، اسی طرح جامع مسجد اقصی پاور ہاوس شفیق موڑ میں بھی نماز عصر کے بعد بیٹھ کر لوگوں کے سوالات کا جواب دیتے تھے۔

امامت وخطا بت:	1987م سے 2017م تک جامع مسجد اقصی پاور ہاوس شفیق موڑ میں امامت وخطابت کے خدمات سر انجام دینے کے بعد 2017م میں ضعف کی وجہ سے استعفی دینی چاہی تو مسجد کے انتظامیہ نے اس شرط پر قبول کی کہ نماز جمعہ اور نماز عصر کے بعد سوالات وجوابات کی نشست کو جاری رکھنا ہوگا۔

بیعت وسلوک:	آپ کے پہلے شیخ ومرشد حجرت حماد اللہ رحمہ اللہ تھے، پھر ان کی وفات کے بعد انکے چھٹے فرزند وجانشین حضرت  حافظ مھمود اسعد رحمہ اللہ سے تعلق قائم کیا پھر 1990م میں انکی وفات کے بعد حضرت عبد الکریم قریشی رحمہ اللہ سے تعلق قائم کیا اور پھر انکی وفات کے بعد کسی کو اپنا پیر ومرشد نہیں بنایا ۔

سفر حرمین:	دوبارہ سفر حج کی سعادت حاصل کی ، پہلی بار 1986م میں اکیلے تشریف لے گئے تھے اور دوسری بار 2007م میں اپنے رفیقہ حیات کے ساتھ گئے تھے۔

تاریخ وفات اور جائے تدفین: 	یکم رمضان المبار ک سن 1444هـ  موافق 23 مارچ 2023م   بروز جمعرات کو صبح کے وقت تھوڑی  طبیعت خراب ہونے کی وجہ سے ہسپتال منتقل کرتے ہوئے راستہ میں روح پرواز کر گئی۔ عصر کی نماز کے بعد جامعہ میں  نماز جنازہ ادا کی گئی اور تدفین کے لئے اپنے آبا ئی علاقہ ہالیجی شریف لے جایا گیا اور وہاں دو رمضان المبارک یوم جمعۃ المبارکہ کو سپرد خاک ہو گئے رحمہ اللہ رحمۃ واسعۃ۔ رحمه الله رحمة واسعة وأمطر عليه شآبيب رضوانه وأسكنه فسيح جنانه، آمين.